**Ametnike teenistuslehtede pidamise lõpetamisega kaasnevad muudatused**

**Teenistuslehtede lõpetamine**

Avaliku teenistuse seaduse (*edaspidi* ATS) § 124 järgi **lõpetatakse 31. märtsil 2018. a riigi ametiasutustes teenistuslehtede pidamine.** Samuti **lõpetatakse 31. märtsil 2018. a** **teenistuslehtede pidamine soodustingimustega töölepingu alusel töötavatele isikutele**, kuna lõpeb avaliku teenistuse staaži arvestamine riikliku vanaduspensioni suurendamiseks.

Uue määruse jõustumise ajaks on kõik riigi ametiasutused (v.a julgeolekuasutused) vastavalt avaliku teenistuse seaduse §-le 121 liitunud riigi personali- ja palgaarvestuse andmekoguga (*edaspidi* RPPA). Seni teenistuslehele kogutavad andmed, välja arvatud julgeolekuasutuste ja salastatud struktuuriüksuste ametnike andmed, on edaspidi kättesaadavad Riigi personali-ja palgaarvestuse andmekogust *(edaspidi RPPA-st).* Julgeolekuasutustel ja Politsei- ja Piirivalveametil (*edaspidi* PPA) on kohustus anda vajadusel teavet avaliku teenistuse staaži arvutamiseks ja ametivande andmise kohta.

Kohaliku omavalitsuse (*edaspidi KOV*) üksuste ametiasutused peavad ametnike teenistuslehti edasi kuni RPPA-ga liitumiseni.

Julgeolekuasutused ja PPA teenistuslehti edasi pidama ei pea.

Teenistuslehe lõpetamiseks peavad kõik **riigi ametiasutused** (v.a. julgeolekuasutused) tegema teenistuslehe lõpetamise kande ning andma **hiljemalt 30.09.2018.a**. kesksele hoiustamisele RTKsse kõikide soodustingimustel töötavate töötajate ja teenistuses olevate ametnike teenistuslehed.

Riigi ametiasutuste ametnike ja soodustingimustel töötajate teenistuslehed lõpetatakse järgmise kandega:

|  |  |  |  |  |  |  |
| --- | --- | --- | --- | --- | --- | --- |
| jrk | Teenistus |

|  |
| --- |
| Ametiasutus, struktuuriüksus, ametikoht; teenistussuhte lõppemisel formuleering viitega seaduse paragrahvile, lõikele, punktile |

 | Alus |

|  |
| --- |
| Kande teinud isiku ees- ja perekonnanimi, allkiri ning ametiasutuse pitser |

 |
|  | algus | lõpp |  |  |  |
| 1 | 2 | 3 | 4 | 5 | 6 |
|  |  | 31.03.2018 | Teenistuslehe pidamise kohustuse lõpetamine ATS § 124 lõike 1 või 3 alusel |  | Mari MaasikasAllkiri ja pitser |

KOV üksuste ametiasutused peavad teenistuslehe lõpetamise kande tegema **ainult soodustingimustel töötavate töötajate** teenistuslehtedele ning andma need samuti **hiljemalt 30.09.2018.a.** RTK-le kesksele hoiustamisele.

KOV üksuste ametiasutuste soodustingimustel töötavate töötajate teenistuslehtede lõpetamiseks järgmise kandega:

|  |  |  |  |  |  |  |
| --- | --- | --- | --- | --- | --- | --- |
| jrk | Teenistus |

|  |
| --- |
| Ametiasutus, struktuuriüksus, ametikoht; teenistussuhte lõppemisel formuleering viitega seaduse paragrahvile, lõikele, punktile |

 | Alus |

|  |
| --- |
| Kande teinud isiku ees- ja perekonnanimi, allkiri ning ametiasutuse pitser |

 |
|  | algus | lõpp |  |  |  |
| 1 | 2 | 3 | 4 | 5 | 6 |
|  |  | 31.03.2018 | Teenistuslehe pidamise kohustuse lõpetamine ATS § 124 lõike 2 alusel |  | Heli PlaatAllkiri ja pitser |

Ametnike ja soodustingimustega töötajate, kes lahkuvad teenistusest või töölt enne **30.09.2018.a**, teenistuslehed tuleb RTK-le **hoiule anda viivitamatult.**

**Teenistuslehtede keskne hoiustamine**

Üldjuhul toimub teenistuslehtede üleandmine RTK Tartu kontoris **aadressil Sõbra 56, Tartu**, kuid RTK on eraldi kokkuleppel valmis teenistuslehti vastu võtma ka Tallinna kontoris **Endla 10a, Tallinn.** Palume üleandmise aeg kindlasti eelnevalt kokku leppida telefonil 6638200 või e-kirja teel info@rtk.ee.

Üleantavad teenistuslehed tuleb järjestada perekonnanime järgi tähestikulises järjekorras ja lisada juurde üleandmise akt (või kaaskiri) ning isikute nimekiri, kelle teenistuslehed üle antakse järgmises vormis.

|  |  |  |  |  |
| --- | --- | --- | --- | --- |
| jrk | Perekonnanimi | Eesnimi | Isikukood | Asutuse nimi |
|  |  |  |  |  |
|  |  |  |  |  |

Üleantavate teenistuslehtede nimekiri tuleb saata ka elektrooniliselt Exceli tabelina aadressile info@rtk.ee.

**Informatsiooni saamine avaliku teenistuse staaži ning ametivande andmise aja ja koha kohta.**

Ametnike avaliku teenistuse staaži arvestus jätkub ka peale 31.03.2018.a. kuna ATS § 26 lg 1 punkti 8 järgi tuleb ametikohale nimetamise haldusaktis märkida teenistussuhte kestus avalikus teenistuses või selle puudumine ametikohale asumise päevale eelneva kuupäeva seisuga. Samuti on avaliku teenistuse staaži arvestamine vajalik koondamisest etteteatamise tähtaja pikkuse arvestamiseks. Andmed avaliku teenistuse staaži kohta on teenistuslehel või RPPA-s või mõlemas. Seda olenevalt sellest, kus ja kuna ametnik teenistuses on olnud.

Peale teenistuslehtede hoiustamisele andmist saab ametisse nimetamisel info avaliku teenistuse staaži kohta infopäringuga RTKst.

Avaliku teenistuse staaži arvutamiseks info saamiseks tuleb saata lihtkirjalik taotlus aadressile info@rtk.ee vähemalt järgmiste andmetega:

1. Isiku ees-ja perekonnanimi
2. Isikukood
3. Staaži seisu kuupäev (ametisse nimetamisele eelnev päev)

RTK väljastab taotletud andmed **5 tööpäeva jooksul arvates taotluse saamisest**. Info julgeolekuasutuses teenistuses olnud ametniku avaliku teenistuse staaži arvutamiseks, annab julgeolekuasutus, kus ametnik teenistuses oli. PPA salastatud ametikohtadel töötavate ametnike kohta annab info avaliku teenistuse staaži arvutamiseks PPA.

Kui küsitakse infot ametniku kohta, kelle andmeid ei ole RPPAs, edastab RTK asutusele koopia ametniku teenistuslehest avaliku teenistuse staaži arvutamiseks.

Vastavalt ATS §-le 27 tuleb ametnikul anda esmakordsel teenistusse asumisel ametivanne. Info ametivande andmise kuupäeva ja asutuse kohta, kellele ametivanne anti, säilitatakse teenistuslehel või RPPA-s.

Kui ametnikule ei ole teenistuslehte peetud, tuleb kanne teenistuslehele teha asutusel, kes teenistuslehe avab (**alates 01.04.2018** **ainult KOV ametiasutused**). Riigi ametiasutused uutele ametnikele teenistuslehti ei ava.

Ametivande andmise aja ja koha info saamiseks tuleb saata lihtkirjalik taotlus aadressile info@rtk.ee vähemalt järgmiste andmetega:

1. Isiku ees-ja perekonnanimi
2. Isikukood

RTK väljastab info taotlejale **5 tööpäeva jooksul** alates taotluse saamisest.

Kuna julgeolekuasutus hoiustab teenistuslehti ise ega ole liitunud ka riigi personali- ja palgaarvestuse andmekoguga, tuleb vajadusel küsida infot julgeolekuasutuses teenistuses olnud isiku ametivande andmise kohta julgeolekuasutuselt. Sama kehtib PPA kohta salastatud ametikohtade puhul.

**Soodustingimustel töötavatel töötajatel avaliku teenistuse staaži arvestus peale 31.03.2018.a. ei jätku.**

**Teenistuslehe info täiendamine**

RTK täiendab olemasolevat teenistuslehte, kui ta väljastab teenistuslehe, mille omanik on enne KOV ametiasutusse teenistusse asumist olnud teenistuses riigi ametiasutuses, kellel teenistuslehe pidamise kohustust ei ole. Sel juhul teeb RTK RPPA aruandluskeskkonnast väljavõtte ametniku vahepealse (alates 01.04.2018.a. kuni KOV asutusse teenistusse asumiseni) teenistuskäigu, avaliku võimu teostamise õiguse peatumise ja distsiplinaarkaristuste kohta ning lisab selle olemasoleva teenistuslehe vahele ja edastab KOV üksuse asutusele.